Tisztelt Polgármester Úr és Tisztelt Jegyzőasszony!

A napokban megkaptuk a kért és rendelkezésre álló anyagokat a temetőbővítéssel kapcsolatban, amit ezúton is köszönünk!
Az alábbiakban küldjük az árajánlatot.

1. Tervezési alaptérkép készítése (hozzávetőleges magassági adatok, épített elemek és a növényzet felmérése, aktualizálása): 1.000.000,- Ft + Áfa
2. Kertépítészeti koncepcióterv és betemetési terv: 1.800.000,- Ft + Áfa
Mindösszesen: 2.800.000,- Ft + Áfa

Az első tétel szükséges ahhoz, hogy a tervezéshez megfelelő alapinformációink legyenek, így szükséges a zárójeles tartalmi részek felmérése. A bozótos és erdős részek csak foltként tudnak megjelenni a felmérésen.  
A második tétel tartalma maga a kertépítészeti kialakítás koncepciója és egy betemetési terv (ehhez szükségünk lesz majd irányszámokra, hogy az egyes temetkezési típusból hozzávetőleg hány darabbal számoljunk). A koncepció kitér a megközelítési lehetőségekre (bejáratok), parcellakiosztásra, sétányokra, belső úthálózatok kialakítására, anyagválasztására, a főbb fás szárú növényzet kiültetési javaslatára (alaprajzi értelemben és egy ajánlott növénylista keretében, a fák tekintetében konkrét kiültetési hellyel és taxonnal) és az egyéb funkciók elhelyezésére (pl. pihenők) és azok kertépítészeti berendezési tárgyainak elhelyezésére. Javaslatot teszünk továbbá a temető (és település) karakteréhez illő anyaghasználatra és formavilágra is (berendezési tárgyak, burkolatok), valamint a régi sírkövek elhelyezésére. A második rész tartalmaz két látványrajzot is és magát a koncepció leírását egyaránt. 
A dokumentációba kitérnék a temető rövid történeti áttekintésére is.
A szerződéskötéshez képest hozzávetőleg három hónappal tudjuk vállalni a tervek szállítását. 

Amennyiben bármilyen kérdés felmerül, állunk szíves rendelkezésükre.
Üdvözlettel:
Dr. Sárospataki Máté

